- 2 KOREN
- <
- 6
- >

6
1 Papa pokon pe a'samʉtʉ yau te'tʉrawasomasan pe ina esi pɨ' ina uya kuru ɨyekama'po kon, wakʉ nonkasa' Papa uya na'ne' anʉnsa' auya'nokon esi namai' notʉn pe. 2 Apʉne pʉra ta iya,
“Wakʉ pe e'to' weyu a'tai ɨyeta'pʉ uya,
mɨrɨ awonsi'kɨ epika'tɨn weyu a'tai ɨpika'tɨ'pʉ uya,”* Aisaya 49:8
ta iya. Apana'tɨ uya 'nokon, serɨ kuru si serɨ wakʉ pe Papa e'to' weyu, serɨ pe kuru si man epika'tɨn weyu pe.
Sa'man Yau Paarʉ E'to'
3 Ɨnʉ' e'ma ta' rɨ uta'mo'kan nɨto' rɨ tʉrʉ ina uya pʉra man, ina tʉrawasooi sapema namai'. 4 E'tane nin, tanporon yau rɨ Papa poitorʉ ton pe ina usenpoika: sa'man nɨ; ɨsɨ rɨ moronka pɨ', ewankamanin nɨ mɨrɨ awonsi'kɨ aimerunpanin nɨ moronka ina uya; 5 ari'po'pɨ'nɨto', pariki'si ta' a'sin nɨto' mɨrɨ awonsi'kɨ anpisin usewa'noma koro'tau rɨ; sa'man pe e'tʉrawasoman pɨ', e'nʉnpai e'nɨ tane e'nʉn nɨ pʉra mɨrɨ awonsi'kɨ iwan pe. Inkupʉ'pʉ 16:23 6 Se ton moronka ina uya, wakʉ pe kuru ina e'to' yau, ito'ka'nʉkʉ yau, tʉuseta'kai' pʉra e'nɨto' yau, mɨrɨ awonsi'kɨ mannʉ' pe e'nɨto' yau; Wakʉ A'kwarʉ yau mɨrɨ awonsi'kɨ i'nai rɨ usi'nʉnkan nɨto' yau; 7 i'nairon main yau mɨrɨ awonsi'kɨ Papa meruntɨrʉ yau; ipoken ina e'to' esi ina epaai pe tanporon yau rɨ, siyauya'ne rɨ; 8 eke pe ina ku'to' winɨ mɨrɨ awonsi'kɨ ina nama pʉra ina e'to' winɨ, ina apurɨpɨ'to' winɨ mɨrɨ awonsi'kɨ ina pona eno'ma winɨ; i'nairon pe, e'tane kasi ye' tato' ipɨ' ton pe. 9 Se ton moronka ina uya, ti'tusan ye', e'tane ti'tusan ye' pen kasa; eri'nɨ pɨ', mɨrɨ rɨ e'tane ina rɨ uko'mamʉ; ari'po'pɨ'sa' pe, e'tane iyeri'sa' pe pʉra; 10 tewankono'mai', e'tane tɨwɨrɨ rɨ pori' pe; entu'ma', e'tane tu'kan kon nɨ kupʉ pɨ' imaminke' pe; ɨ'rɨ esa' pe pʉra rɨ, e'tane tanporon nɨ esa' pe.
11 Tʉwapu'tɨi' pʉra rɨ ina uya ayauro'kasa' kon man, Koren pon kon, ina uya rɨ nɨrɨ tewan kon a'kokasa' eke pe ɨyena'nokon. 12 Ina uya rɨ ɨi'nʉnkato' tʉuya'nokon enkurunpa pen ɨpiyapai'nokon, e'tane ɨmɨrɨ'nokon uya nin ina i'nʉnkato' auya'nokon enkurunpa mɨrɨ ina piyapai. 13 Umunkɨ amʉ' pe kuru, ayauro'ka uya 'nokon serɨ, mɨrɨ entakanoma pe, ɨyewan kon a'kokatɨ' eke pe rɨ marɨ.
Apurɨnin Nan Pen Pokon Pe Ke'pʉmʉkantʉu
14 Apurɨnin nan pen pokon pe a'samʉtʉ ya' ke'pʉmʉkantʉu. Ɨ'rɨ kasa ipoken e'nɨto' nesii'no ɨsi'kaisa rɨ ɨri pe e'nɨto' pokon pe? Mɨrɨ pe pʉra, nai kasa a'kwa esi ɨsi'kaisa rɨ ewarupɨ pokon pe? 15 Ɨ'rɨ kasa pori' pe Kʉrai nesii'no Periyarʉ† Periyarʉ, Kiri' maimu yau ese' Sepan nɨ ta e'kwa, Makoi ese' tonpa. pokon pe? Ɨ'rɨ kasa apurɨnin mɨrɨ awonsi'kɨ apurɨnin pen nesii'no ɨsi'kaisa rɨ? 16 Ɨ'rɨ kasa ɨseseru yau Papa ena' use'man nɨto', ɨpʉreman nɨto' iwʉ' nesii'no papa tato' pe ika'sa' pokon pe? Apʉne pʉra urɨ'nokon esi nurɨnan Papa ena' use'man nɨto', ɨpʉreman nɨto' iwʉ' pe, Papa uya tasa' na'ne' kasa rɨ, “To' piyau uko'mamʉ mɨrɨ, to' koro'tau rɨ usarɨ, to' e'to' itese' pɨ' pe rɨ esi, mɨrɨpan kon esi umunkɨ pe rɨ.”‡ Ripaiti'kas 26:12; Iseremaya 32:38; Isi'kiyerʉ 37:27; 1 Koren 3:16; 6:19.
17 “Mɨrɨ pe iyesi pɨ', to' koro'tapai epa'katɨ',
tʉpona rɨ enatɨ',
ta Itepuru uya.
Ɨri rɨ kʉsa'pɨ'pɨ'tʉu,
mɨrɨ a'tai ayanʉmʉ uya 'nokon.”§ Aisaya 52:11; Isi'kiyerʉ 20:34, 41
18 “Ɨkʉipʉnʉ kon pe e'to' pe,
mɨrɨ a'tai umunkɨ amʉ' pe, uyensi ton pe ɨwe'to' kon pe,
ta Itepuru meruntɨ pe kuru te'sen uya,”* 2 Sanwerʉ 7:8, 14; 1 Kʉrono'kʉrʉs 17:13; Aisaya 43:6; Iseremaya 31:9.
tasa'.

- 2 KOREN
- <
- 6
- >

*6:2 Aisaya 49:8

6:5 Inkupʉ'pʉ 16:23

†6:15 Periyarʉ, Kiri' maimu yau ese' Sepan nɨ ta e'kwa, Makoi ese' tonpa.

‡6:16 Ripaiti'kas 26:12; Iseremaya 32:38; Isi'kiyerʉ 37:27; 1 Koren 3:16; 6:19.

§6:17 Aisaya 52:11; Isi'kiyerʉ 20:34, 41

*6:18 2 Sanwerʉ 7:8, 14; 1 Kʉrono'kʉrʉs 17:13; Aisaya 43:6; Iseremaya 31:9.

© 2010 WBT